വണ്ടി നിര്ത്താന് അനധികൃത ഫീസ്: നടപടി ശക്തമാക്കാന് നഗരസഭ കോഴിക്കോട്: നഗരത്തില് വിവിധ കെട്ടിടങ്ങളില് വാഹനങ്ങള് നിര്ത്തുന്നതിന് അനധികൃതമായി പണം ഈടാക്കുന്നതിനെതിരെ നഗരസഭ നോട്ടീസ് നല്കിയെങ്കിലും ഫീസീടാക്കല് പൂര്ണമായി തടയാനായില്ല. ഈ സാഹചര്യത്തില് നടപടി കൂടുതല് ശക്തമാക്കാന് കോര്പറേഷന് ശ്രമം തുടങ്ങി. കോര്പറേഷന് റവന്യൂ ഇന്സ്പെക്ടര് എത്തുേമ്ബാള് പണപ്പിരിവ് നിര്ത്താമെന്ന് പറയുകയും പിന്നീട് പിരിവ് തുടരുകയും ചെയ്യുന്ന സ്ഥിതിയാണിപ്പോള്. ഇത് തടയാന് ഉദ്യോഗസ്ഥര് സ്ക്വാഡായി ചെന്ന് പിരിവ് നിര്ത്തിക്കാനാണ് നോക്കുന്നത്. മാവൂര് റോഡ് കെ.എസ്.ആര്.ടി.സി സ്റ്റാന്ഡിനടിയിലെ പാര്ക്കിങ് സ്ഥലത്തും നഗരത്തിലെ പ്രധാന മാളുകളിലും വണ്ടി നിര്ത്താന് പണം പിരിക്കുന്നതിനെതിരെ കോര്പറേഷന് നോട്ടീസ് നല്കിയിരുന്നു. കെട്ടിടം തങ്ങളുടെ ഉടമസ്ഥതയിലല്ലെന്ന് കാണിച്ച് കെ.എസ്.ആര്.ടി.സി മറുപടി നല്കി. കെ.ടി.ഡി.എഫ്.സിയുടെ ഉടമസ്ഥതയിലാണ് സ്ഥലമെന്ന് മറുപടിയില് പറയുന്നു. ഇതിെന്റയടിസ്ഥാനത്തില് കൈമാറ്റം നല്കിയവര്ക്ക് വീണ്ടും നോട്ടീസ് നല്കിയിരിക്കയാണ് കോര്പറേഷന്. നിയമപ്രകാരം കെട്ടിടത്തിലേക്കു വരുന്ന പൊതുജനങ്ങള്ക്ക് വണ്ടി നിര്ത്തിയിടാന് നല്കേണ്ട സ്ഥലത്തിന് അനധികൃതമായി പണം ഈടാക്കുന്നതിനെതിരെയാണ് നോട്ടീസ്. 2016 മുതല് കോര്പറേഷെന്റ അനുമതിയില്ലാതെയാണ് കെ.എസ്.ആര്.ടി.സി ടെര്മിനലില് നിര്ത്തുന്ന വാഹനങ്ങള്ക്ക് പാര്ക്കിങ് ഫീസ് ഇൗടാക്കിയത്. കെട്ടിടത്തിന് ആവശ്യമായ പാര്ക്കിങ് സ്ഥലംപോലും ഇവിടെയില്ല. 24 മണിക്കൂര് വാഹനം നിര്ത്താന് കാറിന് 80 രൂപയും ഇരുചക്രവാഹനങ്ങള്ക്ക് 20 രൂപയുമാണ് ഈടാക്കിയത്. കേരള മുനിസിപ്പാലിറ്റി ചട്ടം 511 അനുസരിച്ചാണ് നടപടി. നഗരത്തിലെ പ്രധാന മാളുകള്ക്കെല്ലാം കോര്പറേഷന് നോട്ടീസ് നല്കിയിട്ടുണ്ട്. കെ.എസ്.ആര്.ടി.സി കെട്ടിടത്തിനടിയില് പണം വാങ്ങിയുള്ള പാര്ക്കിങ്ങിനെതിരെ നേരത്തേതന്നെ നോട്ടീസ് നല്കിയിരുന്നു. ഇതിനെതിരെ കോര്പറേഷന് പരാതി കിട്ടിയതിെന്റയടിസ്ഥാനത്തിലാണിത്. കെ.എസ്.ആര്.ടി.സിയിലെ പണപ്പിരിവ് നഗരസഭ അടുത്തകാലം വരെ അറിഞ്ഞിരുന്നില്ല. നഗരത്തിലെ ചില മാളുകളില് ഒരു മണിക്കൂര് വരെ പണമില്ലാതെ പാര്ക്കിങ് നടത്താന് ഇപ്പോള് അനുവദിക്കുന്നുണ്ട്. പാര്ക്കിങ് ഫീസ് പിന്നീട് തിരിച്ചുകൊടുക്കാറുണ്ടെന്നാണ് മാളുകളുടെ മറുവാദം. ഫീസ് ഈടാക്കാതിരുന്നാല് വണ്ടികള് മൂന്നും നാലും ദിവസം നിര്ത്തിയിട്ട് പോവുന്നുവെന്നാണ് മറ്റൊരു പരാതി. നിയമപ്രകാരമുള്ള പാര്ക്കിങ് സ്ഥലത്തിന് പണം ഈടാക്കാനാവില്ലെന്നാണ് കോര്പറേഷന് നിലപാട്.